Við hesi tænastu kanst tú læsa telefonina og sleppa undan, at hon verður misnýtt Sperr við loynitali er gjørt soleiðis, at tú kanst seta til og strika tað við telefonini, tá ið tær lystir. Hetta kanst tú gera við kotu og einum 4 siffraðum loynitali. Tú kanst eisini velja fast Sperr. Fyri at fáa hetta skalt tú seta teg í samband við Føroya Tele. Vilt tú vita meira um Sperr, kanst tú ringja til Kundatænastuna á 80 80 80. Fastur móttakari Hevur tú vanliga heimatelefon, kanst tú kota hana til at ringja til ávíst nummar, tá ið hornið verður lyft Skipanin við Føstum móttakara kann vera hent hjá smábørnum og gomlum. Hevur tú kotað ávísa nummarið inn, ringir telefonin til tað nummarið av sær sjálvum, tá ið hornið er tikið av, og fimm sekund eru farin. Ætlar tann, ið tekur hornið av, at ringja til eitt annað nummar, skal viðkomandi bara trýsta á onkran knøtt, áðrenn tey fimm sekundini eru farin. Fastur móttakari kostar 15 kr. um mánaðan, og 80 kr í stovning. Set tænastuna til:-Lyft hornið og bíða eftir tóna-Trýst * 53 * -Trýst tað fasta nummarið-Trýst #-Talitólið gevur tær boð-Legg hornið á Kanna støðuna:-Lyft hornið og bíða eftir tóna-Trýst * #53 * -Talitólið gevur tær boð-Legg hornið á Strika tænastuna:-Lyft hornið og bíða eftir tóna-Trýst #53 #-Talitólið gevur tær boð-Legg hornið á Broyt fasta nummarið:-Lyft hornið og bíða eftir tóna-Trýst * 53 * -Trýst nýggja fasta nummarið-Trýst #-Talitólið gevur tær boð-Legg hornið á Boðtóni við parkering Hoyr, tá onkur bankar Bíðar tú eftir einari týdningarmiklari samrøðu, kann Boðtóni vera hentur. Við Boðtóna kanst tú tosa í telefon uttan at óttast fyri, at onkur ringir til tín til fánýtis. Tá ið onkur roynir at ringja til tín, meðan tú tosar við ein annan, fært tú boð um hetta við einum eyðkendum tóna í telefonini. Tænastan er við í haldinum, men boðtóni virkar ikki, fyrr enn tænastan er sett til á telefonini heima. Tá boðtónin ljóðar, eru 90 sekund til at svara tí, sum ringir. Um ikki svarað verður, áðrenn tíðin er úti, fær tann, ið ringir, ein bundnan tóna. Tænastan virkar bert, um telefonin hevur ein R-knøtt. Trípartasamrøða Við trípartasamrøðu kunnu tríggir persónar tosa saman samstundis Meðan ein samrøða er í gongd, ber til at ringja til ein annan persón og knýta hann til samrøðuna. Skiftast kann millum samrøðurnar, har ein av samrøðunum verður sett í bíðistøðu. Ein persónur kann altíð bróta av og hini kunnu halda áfram við samrøðuni. Telefonin skal hava ein R-knøtt, og bert telefonir við knøttunum * og #kunnu nýta tænastuna. Samrøðurnar verða rindaðar av tí, sum ringir upp. Tænastur til Heimahald Til haldini eru tænastur tilknýttar. Nakrar eru ókeypis og við í haldinum, meðan aðrar kunnu keypast. Her er eitt yvirlit yvir tær tænastur, vit bjóða.